Qizdiruvchi kirish savoli: Malayziyada “Sen qayerga ketyapsan?” deyishadi, bu savolga “Aylangani” deb javob berishadi. Yevrey “Sizga tinchlik” desa, fors “Quvnoq bo’l” deydi, Grenlandiyaliklar esa “Yaxshi ob-havo” deyishadi. Biz bunday holatda nima deymiz? 
Javob: Assalomu Alaykum-Vaalaykum Assalom

1-savol: 1875 yil fransuz ximigi Lekok de Buabodran yangi kimyoviy element ochgan va uni Frantsiya sharafiga Galliya deb nomlagan. Ba’zi mutaxasislarning fikricha uni nomni tanlashida umuman vatanparvarlik rol o‘ynamagan, ko‘proq u o‘zini o‘ylagan. Sizga savol, u bu nomni nega tanlagan edi?   
Javob: LEKOK frantsuzcha “xo‘roz” degani. Lotinchasiga esa xo‘roz GALL
2-savol: Arxeologlar dengiz ostidan harbiy kema topishadi. Bu kema 16 asrga tegishli bo‘lib, undan yaxshi saqlangan sandiq topiladi. Undagi predmetlar orasida miltiq, kamon va charm qo‘lqop chiqadi. Ajablanarlisi u yerdagi barcha qo‘lqoplar chap qo‘l uchun mo‘ljallangan edi. Ular chap qo‘lini nimadan himoya qilishgan? 
Javob:  Olovdan. O’sha vaqtlardagi pilta miltiqlar xavfsiz bo‘lmagan.
3-savol: Hammamizga ma’lumki, Qadimgi Olimpiada o‘yinlarida sportchilar kiyimsiz musobaqalashgan. Keyinchalik sport kiyimlari katta biznesga aylana boshlagandan so‘ng bu odat yo‘qolib ketgan. Ammo bir sport turi vakillari o‘zlarida bu “holatni” saqlab qolishgan. Siz menga hech bo‘lmasa ulardan birining nomini ayting.
Javob: Istalgan gimnastlardan biri. “Gimnast” so‘zi yunonchadan “yalang‘och” deb tarjima qilinadi.
 4-savol: Fransiyaning yirik reklama agentligi mutaxassisi Jak Segal shunday degan edi: “Bundan bir necha o’n yil oldin o’rtamiyona xavaskor rassom va yetuk reklama agentining uchrashganligini unutib bo’lmaydi. Ular birgalikda butun dunyoni egallashga bir bahya qolgan”. Menga ularning ikkalasini ham ayting.
Javob: Gitler va Gibbels. Izoh: Hammamizga ma’lumki Gitler xavaskor rassom bo’lgan. Gibbelsning asli kasbi esa reklama agenti edi.
5-savol: Keniyaning Nayrobi shaxridagi hayvonot bog'idagi timsohlar bor basseyni yonida shunday yozuvlar bitilgan: "Iltimos, timsohlarga narsa tashlamang. Aks xolda........." Marhamat qilib jumlani to'ldiring.
Javob: “Iltimos, timsohlarga narsa tashlamang. Aks xolda o’zingiz olib chiqasiz”
6-savol: Yevropa Ittifoqiga kirib keladigan qalbaki maxsulotlarning foiz ko'rsatkichi bo'yicha: 
 1-o'rin: Segareta maxsulotlari  2-o'rin: Kiyim-kechak Xo'sh 3-o'rinda qaysi maxsulot turadi? 
Javob: Qaroqchilar tomonidan tayyorlangan soxta CD, VCD va DVD disklari


7-savol: AQSHlik stomatolog Djozef Berkovskining fikricha bu ayolning yuz tuzilishi insonlar uchun eng tipik ko’rinishi ekan. Bunday fikrga kelishiga unga u ayolning oldingi tishlari sabab bo’lgan ekan. Savol, bu dunyoga mashhur ayol kim? 
Javob: Mona Liza – Jakonda
8-savol: 2006 yil Angliyada maktab o'quvchilari o'rtasida o'tkazilgan so'rovnomada "Kimni Buyuk Britaniya Bosh vaziri bo'lishini xoxlaysiz degan savolga eng ko'p javob manchester Yunayted jamoasi o'yinchisi Ueyn Rooney oladi. Ikkinchi o'rinni egallagan inson real shaxs bo'lmasa u kim? 
Javob: Bu butun dunyo bolalarini qalbidan joy egallagan GARRY POTTER
9-savol: AQShda haydovchilarga mo'ljallangan kitoblar chiqariladi. Lekin bu kitoblar yo'lda ketoyatgan haydovchiga xalaqit bermaydi. Ular qanday kitoblar? 
Javob: Ular maxsus audiokassetalarga yozilgan kitoblar. Haydovchilar ularni o’qimaydi balki eshitadi.
10-savol: Dastlab ikkita osmonga qaragan projektorlar yonadi, so'ngra yana ikkitasi yonib oltinrang raqamlar va so'zlarni yoritadi. Gap qaysi mashhur kompaniya emblemasi haqida ketmoqda?
 Javob: 20 asr Fox studiyasi - XX century FOX
11-savol: Donetsklik shifokor Andrey Mazur o’zining Kesha laqabli to’tiqushiga 3 xil tilda savol necha so’z va raqmdan iborat bo’lgan bir jumlani yodlatgan. U har doim bu jumlani takrorlashga o’zining to’tiqushini o’rgatgan. Bir kun kelib buni foydasi tegib qolishiga Mazur ishonadi. Savol quyidagicha, u to’tiqushiga bir necha so’z va raqamdan iborat bo’lgan qanday jumlani yodlatgan? 
Javob: U to’tiqushiga o’zining uy adresini yodlatgan. Agarda to’tisi yo’qolib qolsa topib olgan odamlar unga oson qaytarib olib kelishi uchun.
12-savol: Dunyoda juda ko’plab dori xillari mavjud. Ularning funksiyasi ham xar xil. Xususan, Bir qancha dorilar qon ta’minotini yaxshilashga xizmat qilar ekan. Ya’ni ular qon bilan yaxshi to’yingan hujayra va to’qimalardan qon donachalarini olib, ularni kamqon bo’lgan hujayra va to’qimalarga yetkazib berar ekan. Endi savol quyidagicha, shifokorlar bunday funksiyali dorilar turkumini hazillashib qanday nomlashadi?
 Javob: Robin Gud
13-savol: Qo’lingizdagi qog’ozda inglizcha almost so’zi yozilgan. Bu so’z ingliz tilshunosligida eng uzun so’z hisoblanar ekan. Albatta bir shartga ko’ra. O’sha shartga rioya qilib bundan uzun ma’noli so’z yasab bo’lmas ekan. Siz harflarga yaxshilab e’tibor bergan holda menga o’sha shartni yozib bering. 
Javob: Harflarni alfavitdagi ketma-ketligida yozish
14-savol: Uni tekshirish natijasida har xil diagnozlar qo’yilgan: Mikroxirurglar Kurte va Grippo tananing o’ng qismi atrofeyasi deb tashxis qo’ygan. Doktor Bent Kristianson faqat yuzi falaj bo’lgan deb hisoblaydi. Doktor Nakamura esa unda astma borligini aniqlagan. 1961 yil Leo Valla kuchli texnologiyalar asosida tekshirib, uni – mongoloid irqiga mansub degan xulosaga kelgan. 1 daqiqadan keyin, siz menga ushbu olimlarning “mijozini” yozib bering.
 Javob: Mona Liza
15-savol: Shveytsariyalik olim Jan Jak Babel yillarni hisoblab chiqib,shunday xulosaga kelibdi. Mil. avv. 3500-yili va 292-yili odamzod usiz yashagan ekan. Nimasiz? 
Javob: urushlarsiz. Qolgan hamma yili urushlar bo’lgan ekan
16-savol: Rossiyada o’tkazilgan so’rovnomada rus xalqining 42% bu davlatlarni 1 ta emas, aloxida-aloxida davlat deb xisoblar ekan. Qaysi davlatni? 
Javob: Gollandiya-Nederlandiya
17-savol: Blits.Ya'ni men 3 ta savol beraman.Uchalasiga ham to’g'ri javob bersangiz ochko xisoblanadi. 
1) Bu xarf deyarli dunyoning barcha alfavitlarida 1 xil yozilishi bilan rekord o’rnatgan. Bu qaysi xarf?
 2) Ginnesga kiritilgan dunyodagi eng qisqa familiya? 
3) O’zDEU korxonasida 1-ishlab chiqarilgan avtomobil? 
Javoblar: 
1) O 
2) I (Xitoycha familiya. Bor yo’g'i 1 xarfdan iborat)
 3) Damas
18-savol: Bu jonzot 600.000 yil oldin Osiyoning janubi-g'arbida paydo bo’lgan.Yevropaga salb yurishlari vaqtida kelib qolgan. Xozir ularga qarshi kurash 4 marta oshgan. Qaysi jonzot haqida gap ketmoqda.
 Javob: kalamush
19-savol: J.Koreyada turmush qurishda bir cheklov bor ekan. Agar Yigit va qizda bir narsa bir xil bo’lsa ularning turmush qurishi ta'qiqlanadi. Nima bir xil bo’lsa?
 Javob: familiya

20-savol: London shaxrida XVIII asrda qilingan bir qaror xatlarni egalariga adashmay olib borishdagi muammoni bartaraf etdi.Savol, qanday qaror qabul qilingan? 
Javob: uylarni raqamlash. Undan oldin uylar raqamlanmagan va xatlar noto’g'ri manzilga borar edi.
21-savol: Savol juda ham qisqa. Diego, Manfrid va Sid qaysi "davrda" do’stlashadi? Javob: "Muzlik davri"da ("Ice Age") Mashxur multfilm qaxramonlari haqida gap ketayotgan edi
22-savol: Odamning bir tomonida ularning soni 150-200, ikkinchi tomonda esa 50-100 ta bo’ladi. Ularning xar biri o’rtacha 150 kun yashaydi. Gap nima haqida ketmoqda? 
Javob: kiprik
23-savol: “640 kilobayt hammaga yetishi kerak”. 1981 yil aytilgan bu gaplar kimga tegishli? 
Javob: Bill Geyts
24-savol: Kembridjda matematikadan ma'lum bir bahoni olgan talabaga yog'och qoshiq “sovg'a” qilinadi. Savol, qanday baho olgan talabaga yog'och qoshiq beriladi? 
Javob: eng yomon baho olgan talabaga
25-savol: :Eng birinchi uning yorug’ligi ko’rinadi. So’ng ovozi eshitiladi. So’ng shamolini xis qilasiz. Ana undan keyingina o’zi kirib keladi. Gap nima haqida ketmoqda? 
Javob: Metro
26-savol: Undan qancha olsangiz kattalashadi, qancha qo’shsangiz kichrayadi. Nima u? 
Javob: O’ra
27-savol: Bir podshoh qadimda oshpazlar tanlovini o’tkazgan. U oshpazlarga quyidagicha shart qo’ygan: “Siz shunday bir ovqat pishiringki, boshida 1 chelak tuz soling, pishayotganda 1 chelak tuz soling, va men yana unga tuz sepib yey.” U qaysi ovqatni nazarda tutgan? 
Javob: Qaynatilgan tuxum Izoh: Tuxum javobi ham qabul qilinadi
28-savol: U qush o’z qanotlari yordamida suv tagida suza oladi. Tezligi esa 10 m/s. Eng qizig’i u qush shuncha tez suzsa ham ucha olmaydi. U qaysi qush? 
Javob: Pingvin


29-savol: Mersedes kompaniyasi yangi rusumdagi jamoat avtobuslarni chiqara boshladi. Uning salonida maxsus tablo o’rnatilgan bo’lib, unda 3 raqam yo’lovchilarga ko’rsatilib turadi. 1. Aniq vaqt – ya’ni soat 2. Salondagi harorat – ya’ni temperatura. Xo’sh 3-raqam nimani ko’rsatib turadi?
 Javob: Avtobus tezligini (spidometr)
30-savol: U dunyoda 3996 ta. Har yili ularning 14 tasi yo’qolib ketmoqda. Savol gap nima haqida ketmoqda? 
Javob: Dunyo tillari
31-savol: Angliyada “S”, AQShda “U”. Xo’sh Toshkentdachi? 
Javob: M (metro haqida ketmoqda. “S” – subway, “U” - underground)
32-savol: O’zbekiston, Urugvay, BAA, AQSh, Ukraina, Uganda. Bu davlatlarni ingliz tilini ishlatgan xolda bog’kiqligini toping. 
Javob: Hammasi ingliz tilida “U” harfi bilan boshlanadi
33-savol: Buyuk Britaniyada oldin u 18 yoshga to’lmaganlarga, 60 yoshdan oshganlarga, homilador ayollarga berilmasdi. Xozir esa umuman yo’qolgan. U nima? 
Javob: O’lim jazosi
34-savol: Filipp Morris kompaniyasi o’z xodimlarining 40% iga aynan bir oyda mehnat ta’tili berar ekan. Sabab bu oyda savdo hajmi keskin kamayarkan. Qaysi oyda?
 Javob: ramazon oyida (bu firma tamaki mahsulotlari ishlab chiqaradi)
35-savol: Beloruslar uni qadimda Lelya, Syotsya, Jiten va Zyuzya deb atashgan. Ular hech qachon birga yig’ilishmagan va o’z navbatini o’zgartirishmagan. Biz xozir ularni o’zbekchada njima deb ataymiz? 
Javob: Bahor, yoz, kuz, qish
36-savol: Diqqatni jamlaydigan savol. Leonardo Da Vinchi chizgan Florensiyalik bir savdogarning xotinini suratida u ayol chap qo’lida nimani ushlab turibdi? 
Javob: o’ng qo’lini
37-savol: Mashhur Encarta-98 ensiklopediyasida “Mashhur juftliklar” katalogi mavjud. Bu katalogdan Romeo va Julyetta, Pi’er va Mariya Kyuri, Aka-uka Raytlar, Ishoq Rabin va Yosir Arofat kabi maqolalar o’rin olgan. Savol, bu katalogdagi eng birinchi maqola qaysi juftlik haqida?
 Javob: Adam va Yeva

38-savol: Tailand qonunlariga ko’ra pul va tangalarni oyoq bilan bosish mumkin emas. Bunday ishni qilgan shaxslarga jarima solinadi. Bu qonun o’ziga xos chuqur ma’noga ega. Savol nima uchun Tailandda pul va tangalarni oyoq bilan bosish mumkin emas?
 Javob: Pul va tangalarga Tailand qirolining surati tushurilgan
39-savol: 2002 yil Angola hayvonot bog’idan Botsvanaga 200 ta fil, tuyaqush, maymun, sher, antilopa, zebra, jirafa, to’tiqush, timsoh kabi hayvonlar kemada olib kelindi. Sizga savol, bu operatsiya qanday nomlanagan? 
Javob: “Nuh kemasi”
40-savol: Odatda qadimgi yunonlar bosh kiyimsiz yurishgan. Lekin ba’zida ular boshlariga atayin qalpoq kiyib yurishgan. Qanday holatlarda ular bu ishni qilishgan? 
Javob: Agarda ular kasal bo’lsalar Izoh: Shunday yo’l bilan ular o’zlarini betobliklarini atrofdagilarga ko’rsatishgan
41-savol: Armaniston va Eronda yashovchi yazidlar – o’ziga xos dinning tarafdorlari hisoblanishadi. Ularning dini zardo’shtiylik diniga borib taqaladi, biroq nasroniylik va islomning ta’siriga uchragan. Yazidlar turmushida ta’qiqlar ko’p. Ular xo’roz, g’azol, baliq go’shti, qovoqni yeya olmaydilar. Ularga yo’talish, tupurish, xushtak chalish, chanqovuz va tor chalish, ko’k rangdagi kiyimlarni kiyish mumkin emas. Yazidlar birinchi bo’g’inida “sh”, ikkinchi bo’g’inida esa “t” tovushlari bo’lgan so’zlarni aytish mumkin emas. Nima uchun ular bunday so’zlardan qo’rqadilar? 
Javob: Ular “shayton” so’ziga o’xshagani uchun
42-savol: Unga anchadan buyon haykal o’rnatish niyatida edilar, lekin buning hech uddasidan chiqa olmayotgan edilar. Lekin 1999 yil Yekaterinburgda nihoyat unga dunyodagi birinchi haykal yodgorlik o’rnatildi. Bronzadan quyilgan unchalik katta bo’lmagan postamentda faqatgina bir juft yalang oyoq izi turibdi. Bu haykal kimga o’rnatilgan? #
Javob: G.Uelsning “Ko’rinmas odam”iga
43-savol: Frantsuz adabiyotining klassigi Onore de Balzak o’zining bir qo’llanmasida “Erkak kishi o’zining o’sha narsasiga qarab hurmat topadi – bu uning o’zi, buning yordamida u o’zining asl ko’rinishini berkitadi, bu narsada uning aqli namoyon bo’ladi” degan. Agar “Zakovat” bilimdonlari bir necha yil avval u narsadan voz kechgan bo’lsa, u nima bo’lishi mumkin? 
Javob: Galstuk Izoh: “Zakovat” bilimdonlari o’yinlarda anchadan buyon galstuk emas kapalaknusxa (babochka) taqishmoqda.


44-savol: Ushbu mahsulotning reklamalaridan birida unga shunday ta’rif berilgan: Unga musiqiy asarlar bag’ishlangan, uni to’lov vositasi sifatida ishlatilgan, uning yordamida sevgi izhori qilishgan, u turli dindagi insonlarni yaqinlashtirishga yordam bergan, uni ko’pgina illatlarga qarshi dori sifatida yozib berishgan”. Bu qaysi mahsulotning reklamasi? 
Javob: Kofe Izoh: Gap NESCAFE kofesi haqida bormoqda
45-savol: 1996-yilning Fevral oyida "USA Today" degan gazeta bir insonni portretini "Insoniyat uchun turib bera oladimi?" degan sarlavha bilan bosib chiqardi. Savol, kimning portreti chop etilgan edi?
 Javob: Garri Kasparov (U o’sha yili kompyuter bilan shaxmat o’ynashi kerak edi)
46-savol: Bu kompaniya Tayota, Adidas, Microsoft kabi uzoq tarihga ega bo'lmasada dunyo bozorining 70% ini egalladi. U faoliyatini 15000 dan ortiq ishchi yordamida 115 tilda va hozirga kelib 8 mlrd. hamkor bilan olib boradi. Uning mahsuloti butun sayyorani ko'rishga yordam beradi. Qaysi kompaniya to'g'risida gap ketayapti? 
Javob: Google
47-savol: Stiven Frayning bir hazili bor, 50 yoshda vafot etgan Gabriel, o'zini 122 yoshda deb hisoblagan. Savol, Gabrielning familiyasi nima edi? 
Javob: Faringeyt (Faringeyt shkalasi bo’yicha 50º Selsiy temperaturasi 122º ga teng bo’ladi)
48-savol: Fransuz yozuvchisi Viktor Gyugo, bir kitob yozdi va ingliz tiliga tarjima qildirib Britaniyaga sotuvga qo'ydi, biroz vaqt o’tgach, sotuv qanday ketayotganini tekshirish maqsadida kitob sotuvchiga xat yozdi va o'z xatida sotuvchining intellektual salohiyatini ham tekshirib ko’rmoqchi bo'ldi, xatni kod orqali yozdi, shundan keyin kitob sotuvchi ham Viktor Gyugodan qolishmagan holda, kitobning juda yaxshi sotilayotganini aytib javobini kodli tarzda qaytardi, uning xati birgina "!" belgisidan iborat edi. Viktor Gyugoning xati qanday bo’lgan? 
Javob: ?
49-savol: O’zbekiston Respublikasida u ko‘pi bilan 45 gradus burchak ostida va yerdan kamida 2,5 metr balandlikda turishi kerak. U nima? 
Javob: O’zbekiston bayrog‘i.(Bayroq to‘g‘risidagi qonunga muvofiq)
50-savol: Nima uchun vino, shampanlarni uzoq vaqt saqlash uchun tik holatda emas balki yotiq holatda saqlashlarini aniq sababibini ayting? 
Javob: yog‘och tiqinlar qurib qoladi va ichiga havo kirib vino buziladi.
